**Sąvartyne draudžiama šalinti:**

* skystas atliekas;
* sodų, parkų ir želdynų tvarkymo biodegraduojamas atliekas;
* smulkintas bei nesmulkintas padangas;
* ozono sluoksnį ardančias medžiagas (šaldymo agentus, halonus ir kt.) bei šias medžiagas turinčią įrangą;
* infekuotas ir kitas medicinines atliekas (pasižyminčias Atliekų tvarkymo taisyklių [4.8] 1 priedo skyriaus „I. Vertinimas ir klasifikavimas“ 2.2.1. papunktyje nurodytomis savybėmis), kūno dalis ir (ar) organus, susidarančius sveikatos priežiūros ar veterinarijos įstaigose;
* sprogstamąsias, oksiduojančias, labai degias, degias ir ėsdinančias atliekas (pasižyminčias viena ar keliomis pavojingomis savybėmis, nurodytomis 2014 m. gruodžio 18 d. Komisijos reglamento (ES) Nr. 1357/2014 (toliau – Komisijos reglamentas Nr. 1357/2014), kuriuo pakeičiamas Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas III priedas (OL 2014 L 365, p. 89), III priede „Savybės, dėl kurių atliekos tampa pavojingos“);
* pramoninių ir automobiliams skirtų baterijų ir akumuliatorių atliekas. Šalinti sąvartynuose leidžiama tik baterijų ir akumuliatorių, kurie buvo apdoroti ir perdirbti Europos Komisijos geriausių prieinamų gamybos būdų informaciniuose dokumentuose su paskutiniais pakeitimais (skelbiamuose Europos taršos integruotos prevencijos ir kontrolės biuro tinklalapyje http://eippcb.jrc.es) nustatytus arba aukštesnius aplinkos apsaugos, visuomenės sveikatos saugos ir atliekų tvarkymo reikalavimus atitinkančiose įmonėse, liekanas;
* atskirai surinktas elektros ir elektroninės įrangos atliekas, kuriose nebuvo apdorotos pagal Elektros ir elektroninės įrangos bei jos atliekų tvarkymo taisyklių [4.25] reikalavimus;
* nuotekų dumblą;
* neapdorotas ir po apdorojimo tinkamas perdirbti ar kitaip panaudoti atliekas, išskyrus inertines atliekas, kurių apdoroti techniškai neįmanoma, ir visas kitas atliekas, kurių apdorojimas nemažina jų kiekio arba pavojaus žmonių sveikatai ir aplinkai. Atliekų apdorojimo pavyzdžiai pateikti Taisyklių 4 priede;
* pavojingas atliekas, pasižyminčias viena ar keliomis pavojingomis savybėmis, nurodytomis Komisijos reglamente Nr. 1357/2014, išskyrus atliekas, nurodytas šių taisyklių 37.1-37.4 punktuose